**คำกล่าวงานแถลงข่าว บางกอก อินเตอร์เนชั่นแนล มอเตอร์โชว์ ครั้งที่ 45**

**คุณจาตุรนต์ โกมลมิศร์ รองประธานจัดงาน**

**บางกอก อินเตอร์เนชั่นแนล มอเตอร์โชว์ ครั้งที่ 45**

งานบางกอก อินเตอร์เนชั่นแนล มอเตอร์โชว์ ครั้งที 45 ภายใต้แนวคิด The Mobility of Joyful Experiences หรือ ประสบการณ์แห่งความสนุกของทุกการเดินทาง การพัฒนาของเทคโนโลยียานยนต์ สะท้อนให้เห็นความคิดสร้างสรรค์ทางนวัตกรรม สร้างความสุขและประสบการณ์แห่งความสนุกในทุกการเดินทาง เมื่อเทคโนโลยีเกิดการเปลี่ยนแปลง ส่งผลต่อสิ่งแวดล้อมและการดำรงชีวิต การปรับตัวรับการเปลี่ยนแปลงทางเทคโนโลยีเป็นสิ่งสำคัญ และงานในครั้งนี้ยังพร้อมสนับสนุนเทคโนโลยีที่เป็นมิตรกับสิ่งแวดล้อม

สำหรับการจัดงานในครั้งนี้ ได้รับการตอบรับจากผู้ประกอบการที่เข้าร่วมออกงานอย่างเป็นอย่างดี นอกจากนี้ ยังได้รับการตอบรับการเข้าร่วมออกงานฯของกลุ่มลูกค้ารายใหม่ที่เป็นแบรนด์ยานยนต์ไฟฟ้า ที่เพิ่งเข้ามาเปิดตัวในประเทศไทย อาทิ AION, CHANGAN, NETA, HONRI, POCCO, NEXPOINT, FIREBRIGHT, ZEEKR, XPENG และรถยนต์สัญชาติเวียดนาม VINFAST นอกจากนี้ยังมีแบรนด์รถจักรยานยนต์ไฟฟ้าใหม่ๆ ที่เข้าร่วมงานฯ อาทิ RAPID, FELO, ZEEHO, CF MOTO ทำให้ในปีนี้ ผู้เข้าชมงานจะได้มีโอกาสสัมผัสกับรถยนต์และรถจักรยานยนต์ไฟฟ้า ที่มีให้เลือกหลายหลากรุ่น หลายแบบ อย่างแน่นอน ถือเป็นปรากฎการณ์ครั้งใหม่ที่พื้นที่จัดแสดงภายในทุกพื้นที่ในอาคารชาเลนเจอร์ ของงานบางกอก อินเตอร์เนชั่นแนล มอเตอร์โชว์ถูกจับจองเต็มไปด้วยแบรนด์รถยนต์ รถจักรยานยนต์ ทำให้งาน บางกอก อินเตอร์เนชั่นแนลมอเตอร์โชว์ ครั้งที่ 45 ต้องมีการขยับขยาย สร้างการเจริญเติบโตของพื้นที่จัดแสดง ไปยังอาคารอิมแพค ฟอรั่ม ฮอลล์ 4 รวมพื้นที่จัดแสดงภายในอาคารทั้งสิ้นกว่า 76,000 ตารางเมตร

โดยล่าสุดผู้ประกอบการรถยนต์และรถจักรยานยนต์กว่า 49 แบรนด์ แบ่งเป็นรถยนต์ 36 แบรนด์ และรถจักรยานยนต์ 13 แบรนด์ เข้าร่วมงานในครั้งนี้ สะท้อนถึงความเชื่อมั่นของค่ายรถที่มีต่อบริษัทฯ ของเราในฐานะผู้จัดงานแสดงยานยนต์ และมั่นใจต่อแนวโน้มการเติบโตของอุตสาหกรรมยานยนต์ในประเทศไทย ซึ่งภายในอาคารชาเลนเจอร์ จัดเต็มไปด้วยแบรนด์รถยนต์ รถจักรยานยนต์ ทั้ง ICE , EV ,CONCEPT CAR พร้อมการเผยโฉมรถยนต์รุ่นใหม่ภายในงาน **จากหลายแบรนด์ที่เข้าร่วมออกงาน รวมถึงรถยนต์พลังงงานไฟฟ้า ผู้จัดงานได้รับทราบว่ามีการเปิดตัวรถยนต์รุ่นใหม่ๆหลายรุ่นด้วยกัน และ** CONCET CAR **จาก** MERCEDES-BENZ VISION ONE-ELEVEN , NISSAN HYPER TOURER, VINFAST VF WILD **และ ส่วนที่ยังไม่ได้รับการเปิดเผยข้อมูล จะมาสร้างสีสันให้กับการจัดงานฯครั้งนี้แน่นอน ทุกท่าน**สามารถติดตามความเคลื่อนไหว ผ่านเอกสารประชาสัมพันธ์ หรือเข้าไปดาวน์โหลดข้อมูลของรถยนต์ไฮไลท์ แคมเปญ โปรโมชั่นต่างๆในงานได้ที่เว็บไซต์อย่างเป็นทางการของการจัดงานฯ ในส่วนอุปกรณ์ชุดแต่งรถยนต์ที่ร่วมจัดแสดง อาทิ TECHART, ROWEN, M’z SPEED, ROJAM, BLACK PEARL ต่างขนทัพชุดแต่งรถยนต์ระดับไฮเอนท์นำมาให้ชมภายในงานฯ พร้อมสินค้าอุปกรณ์ตกแต่งรถยนต์มากมาย

ทำให้การจัดงานฯ ในครั้งนี้ ผู้จัดงานฯ มีการปรับเพิ่มวันสำหรับสื่อมวลชน หรือ Press day เป็น 2 วันด้วยกัน คือ วันที่ 25 และ 26 มีนาคม 2567 เพื่ออำนวยความสะดวกในการทำงานให้กับสื่อมวลชนทุกๆท่าน ให้ได้ทำงานกันอย่างเต็มที่ โดยที่ตารางเวลาสำหรับการนำเสนอของแต่ละแบรนด์ไม่อยู่ในช่วงเวลาเย็นเกินไป สำหรับตารางเวลาการนำเสนอของแต่ละแบรนด์ ท่านสามารถ download ทาง [www.motorshow.in.th](http://www.motorshow.in.th) ได้เช่นเดียวกัน

ผมมั่นใจว่างาน บางกอก อินเตอร์เนชั่นแนล มอเตอร์โชว์ ครั้งที่ 45 นี้ นอกจากจะได้รับความเพลินเพลินในการเข้าชมงาน สัมผัสเทคโนโลยียานยนต์รุ่นล่าสุด และโอกาสในการทดลองสมรรถนะรถยนต์บนสนามทดลองขับที่ออกแบบให้มาเพื่อการขับขี่เพื่อเห็นถึงสมรรถนะและประสิทธิภาพของรถยนต์

แคมเปญแจกรถยนต์ รถจักรยานยนต์สำหรับการจัดงานในครั้งนี้ เรามี 3 แคมเปญด้วยกัน ดังนี้

1. ซื้อบัตรเข้าชมงาน ตอบแบบสอบถาม ลุ้นรับรางวัลรถยนต์รถยนต์ไฟฟ้า LUMIN และ รถจักรยานยนต์ 4 รางวัล จากแบรนด์ KAWASAKI, YAMAHA, HONDA, SUZUKI
2. จองรถยนต์ภายในงานบางกอก อินเตอร์เนชั่นแนล มอเตอร์โชว์ ครั้งที่ 45 ลุ้นรับรถยนต์ MG4 Electric D Version
3. จองรถจักรยานยนต์ภายในงานบางกอก อินเตอร์เนชั่นแนล มอเตอร์โชว์ ครั้งที่ 45 ลุ้นรับรถจักรยานยนต์ ZEEHO AE6+

สำหรับท่านสื่อมวลชนที่ได้รับการยืนยันและลงทะเบียนกับผู้จัดงานฯเป็นที่เรียบร้อยแล้ว ผู้จัดงานฯ จะดำเนินการ จัดส่งบัตรสื่อมวลชนของท่าน ให้ตามที่อยู่ที่ได้ลงทะเบียนไว้ สำหรับท่านใดที่ยังไม่ได้ลงทะเบียน สามารถติดต่อขอรับรหัสเพื่อลงทะเบียนได้ที่ฝ่ายประชาสัมพันธ์

**ผมมั่นใจว่า งานบางกอก อินเตอร์เนชั่นแนล มอเตอร์โชว์ ครั้งที่ 45 จะเป็นส่วนหนึ่งที่พัฒนาเศรษฐกิจของประเทศไทย ในปี 2567 ให้มีการลงทุนจากผู้ประกอบการอุตสาหกรรมรถยนต์ในต่างประเทศเข้ามาลงทุนมากขึ้น คาดการณ์ว่า งานบางกอก อินเตอร์เนชั่นแนล มอเตอร์โชว์จะสร้างผลงานที่น่าประทับใจ และสร้างรายได้จากการจัดงานในครั้งนี้เติบโตขึ้นกว่าปีก่อนไม่ต่ำกว่า 12% อย่างแน่นอน**

**มาร่วมเป็นส่วนสำคัญในการพัฒนาเทคโนโลยี เศรษฐกิจ อุตสาหกรรมภายในประเทศ ด้วยกันที่งาน บางกอก อินเตอร์เนชั่นแนล มอเตอร์โชว์ ครั้งที่ 45 ด้วยกันครับ กราบขอบพระคุณทุกท่านครับ**